CELEX: C2006/281/10
Language: sk
Date: 2006-11-18 00:00:00
Title: Vec C-310/04: Rozsudok Súdneho dvora (druhá komora) zo 7. septembra 2006 – Španielske kráľovstvo/Rada Európskej únie (Žaloba o neplatnosť — Poľnohospodárstvo — Kapitola 10 a hlavy IV nariadenia (ES) č. 1782/2003, ktorá bola zavedená článkom 1 bodom 20 nariadenia (ES) č. 864/2004 — Zmena systému pomoci na výrobu bavlny — Podmienka, podľa ktorej sa musí plocha udržiavať aspoň do otvorenia toboliek — Súlad s protokolom č. 4 o bavlne, ktorý je pripojený k Aktu o pristúpení Helénskej republiky k Európskym spoločenstvám — Pojem pomoc na výrobu — Povinnosť odôvodnenia — Zneužitie právomoci — Všeobecné zásady proporcionality a legitímnej dôvery)

18.11.2006   
            
            
               SK
            
            
               Úradný vestník Európskej únie
            
            
               C 281/6
            
         Rozsudok Súdneho dvora (druhá komora) zo 7. septembra 2006 – Španielske kráľovstvo/Rada Európskej únie
   (Vec C-310/04) (1)
   
   (Žaloba o neplatnosť - Poľnohospodárstvo - Kapitola 10 a hlavy IV nariadenia (ES) č. 1782/2003, ktorá bola zavedená článkom 1 bodom 20 nariadenia (ES) č. 864/2004 - Zmena systému pomoci na výrobu bavlny - Podmienka, podľa ktorej sa musí plocha udržiavať aspoň do otvorenia toboliek - Súlad s protokolom č. 4 o bavlne, ktorý je pripojený k Aktu o pristúpení Helénskej republiky k Európskym spoločenstvám - Pojem pomoc na výrobu - Povinnosť odôvodnenia - Zneužitie právomoci - Všeobecné zásady proporcionality a legitímnej dôvery)
   (2006/C 281/10)
   Jazyk konania: španielčina
   Účastníci konania
   
      Žalobca: Španielske kráľovstvo (v zastúpení: M. Muñoz Pérez, splnomocnený zástupca)
   
      Žalovaná: Rada Európskej únie (v zastúpení: M. Balta a F. Florindo Gijón, splnomocnení zástupcovia)
   
      Vedľajší účastník, ktorý v konaní podporuje žalovanú: Komisia Európskych spoločenstiev (v zastúpení: M. Nolin a S. Pardo Quintillán, splnomocnení zástupcovia)
   Predmet veci
   Zrušenie kapitoly 10 a hlavy IV nariadenia Rady (ES) č. 1782/2003 z 29. septembra 2003 zavedenej nariadením Rady (ES) č. 864/2004 z 29. apríla 2004, ktorým sa mení a dopĺňa nariadenie (ES) č. 1782/2003 ustanovujúce spoločné pravidlá pre schémy priamej podpory v rámci Spoločnej poľnohospodárskej politiky a určité podporné schémy pre poľnohospodárov a ktorým sa spomínané nariadenie upravuje z dôvodu pristúpenia Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska do Európskej únie (Ú. v. ES L 161, s. 48; Mim. vyd. 03/045, s. 136) – Zmena režimu podpory v odvetví bavlny – Rozdelenie pomoci výrobcom na dve časti (jednotná platba a pomoc viazaná na pestovanie bavlny)
   Výrok rozsudku
   
               1.
            
            
               Kapitola 10 a hlavy IV nariadenia Rady (ES) č. 1782/2003 z 29. septembra 2003, ktorým sa stanovujú spoločné pravidlá režimov priamej podpory v rámci Spoločnej poľnohospodárskej politiky a ktorým sa zavádzajú niektoré režimy podpory pre poľnohospodárov a ktorým sa menia a dopĺňajú nariadenia (EHS) č. 2019/93, (ES) č. 1452/2001, (ES) č. 1453/2001, (ES) č. 1454/2001, (ES) č. 1868/94, (ES) č. 1251/1999, (ES) č. 1254/1999, (ES) č. 1673/2000, (EHS) č. 2358/71 a (ES) č. 2529/2001, ktorá bola zavedená článkom 1 bodom 20 nariadenia Rady (ES) č. 864/2004 z 29. apríla 2004, sa zrušuje.
            
         
               2.
            
            
               Účinky uvedeného zrušenia sa odkladajú až do prijatia nového nariadenia v primeranej lehote.
            
         
               3.
            
            
               Rada Európskej únie je povinná nahradiť trovy konania.
            
         
               4.
            
            
               Komisia Európskych spoločenstiev znáša svoje vlastné trovy konania.
            
         
      (1)  Ú. v. EÚ C 228, 11.9.2004.